પુરાણી બાલકૃષ્ણદાસજી સ્વામીએ જણાવ્યું હતું કે ભગવાન શ્રી કૃષ્ણ પ્રગટ થયા ત્યારે ત્રણ ચમત્કાર થયા. તેમાં પહેલું ભગવાન રાતના બાર વાગ્યે જનમ્યા ત્યારે ભાગવતમાં લખ્યા પ્રમાણે કમળ ખીલ્યા. રાતે તો કમળ ખીલે નહીં દિવસે જ ખીલે, વળી યજ્ઞ નિર્ધૂમ થયા એટલે કે યજ્ઞકુંડમાંથી ધૂમાડો અદ્રશ્ય થઇ ગયો. શ્રાવણ માસ હોવાથી ચારે બાજૂ ચોમાસામાં ભેજ હોય તો ધૂમાડો તો થાય જ. વળી યમુનાના જળ નિર્મળ થયા. ચોમાસામાં પાણી ડોળુ હોય છે પણ ભગવાનના પ્રાગટ્ય સમયે આ ત્રણેય ચમત્કાર થયા.